recursal/SuperWikiNEXT-32B huggingface dataset:
רבי **יצחק פרידמן** (**פחד יצחק**, ב' בתשרי תר"י, 18 בספטמבר 1849 – י"ז באדר תרע"ז, 11 במרץ 1917) היה אבי שושלת בויאן, נכדו של רבי ישראל מרוז'ין.

ביוגרפיה
--------

נולד בסדיגורה לרבי אברהם יעקב פרידמן מסדיגורה, ומרים, בתו של רבי אהרן פרלוב מקרלין. אביו קראו יצחק, על שם יצחק אבינו וכן על שם שנולד בראש השנה שהוא יום הדין. בשנת תרי"ט התארס עם מלכה בת רבי יוחנן טברסקי מראחמסטריווקא. בשנת תרכ"ה נישא בחאטין. על פי המסופר, בחתונתו היו 250 אדמו"רים, וכ-50,000 חסידים. היו שכינו אותה "החתונה הגדולה השנייה", לאחר החתונה הגדולה באוסטילה. לאחר נישואיו התגורר ליד חמיו, ולאחר מספר שנים חזר לסדיגורה. 

לאחר פטירת אביו בשנת תרמ"ג, החל לכהן באדמו"רות לצד אחיו הצעיר רבי ישראל. בשנת תרמ"ו, במסגרת חלוקת הירושה בה קיבל את נשיאות כולל ווהלין ואחיו קיבל את החצר בסדיגורה, פתח את חצרו בבויאן הסמוכה לצ'רנוביץ. הוא נודע בקדושתו ובפרישותו מענייני העולם הזה. השפעת חצרו הייתה מרוסיה ועד גליציה ופולין. חסידיו שנמנו באלפים, בלטו בדבקותם העזה באדמו"רם.

בפרוץ מלחמת העולם הראשונה, נמלט לצ'רנוביץ וממנה יצא ברכבת האחרונה לווינה, ככל אדמו"רי רוז'ין, עקב פחדם מהשלטון הרוסי. בשנת תרע"ו חלה קשות אך החלים מחוליו. במוצאי שבת, י"ז באדר תרע"ז, לאחר הבדלה, החל לחוש ברע, וקרא לאשתו ולילדיו, ולאחר מכן נכנסו כל החסידים. הוא שר את ניגון הדביקות של רבי ישראל מרוז'ין ונפטר. נקבר בווינה. את קברו פוקדות עגונות ומסורבות גט המאמינות כי יעתיר עבורן בשמים.

לאחר פטירתו החלו לכהן ארבעת ילדיו. בנו הגדול, רבי מנחם נחום, היה ממלא מקומו, וכיהן בצ'רנוביץ. בניו האחרים, היו רבי ישראל מלייפציג, רבי אברהם יעקב מלמברג ורבי מרדכי שלמה מניו יורק. בתו מרים נישאה לרבי דב בער פרידמן, בנו של רבי ישראל מצ'ורטקוב. שכל שתי בנות בילדותן, חוה ושרה.

קישורים חיצוניים
----------------

ויקישיתוף מדיה וקבצים בנושא **יצחק פרידמן** בוויקישיתוף
* הרב יצחק פרידמן, באתר "ארגון יהודי בוקובינה"
* יצחק בן אברהם יעקב פרידמן (1849-1917), מבויאן, דף שער בספרייה הלאומית

הערות שוליים
------------

1. ↑  בעגה החסידית, 250 שטריימלאך אדמו"ריים, "רעבישע שטריימלאך".

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007281306305171
* ISNI: 0000 0000 6693 7139
* LCCN: n95046852
* VIAF: 6641432
* WorldCat: lccn-n95046852

 |
**הסצנה האמריקאית** (באנגלית: **The American Scene**) הוא ספר מסע המתאר את מסעו של הסופר הנרי ג'יימס בארצות הברית בשנים 1904–1905. עשרה מתוך ארבעה עשר פרקי הספר פורסמו במגזינים, North American Review, Harper's Magazine ו-The Fortnightly Review, בשנים 1905–1906. המהדורה הראשונה של הספר יצאה לאור ב-30 בינואר 1907 באנגליה ושמונה ימים לאחר מכן (7 בפברואר) בארצות הברית. ישנם שינויים משמעותיים בין שתי המהדורות.

ספר נסיעותיו של ג'יימס, הסצנה האמריקנית, תקף בחריפות את "החומרנות המשתוללת", כפי שכינה אותה ג'יימס, והמבנה החברתי של אמריקה. הספר עורר מחלוקת לגבי התייחסות החברה האמריקנית לקבוצות אתניות שונות ונושאים פוליטיים. הספר עדיין רלוונטי לגבי מספר סוגיות שוטפות, כגון מדיניות ההגירה, איכות ושמירה על סביבה, צמיחה כלכלית, ומתחים גזעיים.

מראי מקום
---------

* *Thinking in Henry James* by Sharon Cameron (Chicago: U Chicago P 1989)
* *Henry James Collected Travel Writings - Great Britain and America - English Hours, The American Scene, Other Travels* edited by Richard Howard (New York: Library of America 1993) ISBN 0-940450-76-3
* *A Henry James Encyclopedia* by Robert L. Gale (New York: Greenwood Press 1989) ISBN 0-313-25846-5

קישורים חיצוניים
----------------

* Note on the texts of The American Scene at the Library of America web site
**יעקב שלמה גונין** (3 באוגוסט 1952 – 8 באוקטובר 1973) היה חייל בסיירת גולני, שלחם בחזית הסורית במלחמת יום הכיפורים ונפל בקרב. על פעולתו במלחמה עוטר גונין בעיטור העוז.

ביוגרפיה
--------

יעקב גונין נולד בטבריה. מעט אחר כך עברה משפחתו להתגורר באשקלון. הוא סיים את לימודיו בבית ספר תיכון שם. נחשב לנער פעיל מאוד ולספורטאי מעולה. היה פעיל בתנועת הצופים.

גונין התגייס לצה"ל בקיץ 1971. התחיל בקורס טיס, ולאחר מכן עבר לשרת בחטיבת גולני. הוא הוצב בפלוגת הסיור של החטיבה כמקלען. היה חייל מצטיין ובעל ידע צבאי רב וקלע מעולה.

### במלחמת יום הכיפורים

ביום השלישי למלחמה, 8 באוקטובר, השתתפה פלוגת הסיור של גולני בניסיון הראשון לכבוש את מוצב החרמון מידי הצבא הסורי, שכבש אותו ביום הראשון למלחמה. חיילי החטיבה ניהלו לחימה מרה עם הסורים שחסמו את דרכם. גונין פעל כמקלען בעמדה ובה חמישה חיילים, שעמדה בפני סכנת כיתור. במשך שעות אחדות לחמו החיילים בסורים בערפל סמיך ובטווחים קצרים. גונין לחם בגבורה וביעילות כשהוא מדלג מעמדה לעמדה ושבר את ההסתערויות הסוריות על החולייה. לבסוף נורה בראשו ונהרג. היה בין 23 חללי החטיבה בקרב זה.

יעקב גונין היה בן 21 במותו. הניח הורים ואחות. הוא נקבר בבית הקברות הצבאי בעירו אשקלון.

על פעולתו בקרב עוטר גונין לאחר המלחמה בעיטור העוז.

הנצחה
-----

שמו של גונין הונצח על גבי האנדרטה לנופלים מבני אשקלון ועל גבי האנדרטה לחללי חטיבת גולני בצומת גולני. דברים לזכרו נכתבו בספר **רעות שכזאת,** שהוציאה החטיבה לזכר חייליה שנפלו במלחמה.

קישורים חיצוניים
----------------

* קורות החיים של יעקב גונין, באתר "יזכור"
* נוסח העיטור של יעקב גונין, באתר הגבורה
* יעקב גונין, באתר לזכר חללי חטיבת גולני

הערות שוליים
------------

1. ↑  עיטור העוז הנעלם, באתר ישראל היום, 17 במאי 2017
**וסילי אלכסנדרוביץ', נסיך רוסיה** (ברוסית: **Василий Александрович Романов**; ‏7 ביולי 1907 – 23 ביוני 1989), היה נכדו של אלכסנדר השלישי, קיסר רוסיה, ונשיא אגודת משפחת רומנוב (אנ').

ביוגרפיה
--------

וסילי נולד ב-7 ביולי 1907 בגטצ'ינה, לאלכסנדר מיכאילוביץ', הנסיך הגדול של רוסיה ולקסניה אלכסנדרובנה, הנסיכה הגדולה של רוסיה, בתם של אלכסנדר השלישי, קיסר רוסיה ודאגמאר, נסיכת דנמרק. אף על פי שהוא היה נכדו של אלכסנדר השלישי הוא לא קיבל את התואר "הנסיך הגדול של רוסיה", מכיוון שבקו הגברי הוא היה רק נינו של ניקולאי הראשון, קיסר רוסיה. זמן קצר לאחר לידתו נפרדו הוריו, ווסילי גדל אצל דודו ניקולאי השני, קיסר רוסיה.

לאחר המהפכה הרוסית נעצרו הוריו, אחיו וסבתו על ידי הבולשביקים והושמו במעצר ליד סבסטופול. במרץ 1918 רוסיה חתמה על הסכם הפסקת נשק עם גרמניה והכוחות הגרמניים שחררו את חברי משפחת המלוכה. באפריל 1919 עזב וסילי את חצי האי קרים יחד עם הקיסרית האלמנה מריה פיודורובנה ובני משפחה אחרים, על גבי הסיירת הבריטית מרלברו.

בשנותיו הראשונות בגלות, חי וסילי באנגליה עם אמו. בסוף שנות ה-20 הוא היגר לארצות הברית, שם בילה את שארית חייו. וסילי התפרנס מעבודה כנער בקתה, עובד מספנה, סוכן בורסה, יינן ומגדל תרנגולות בצפון קליפורניה.

ב-31 ביולי 1931 התחתן וסילי עם הנסיכה נטליה אלכסנדרובנה גולטיסינה, בתו של הנסיך אלכסנדר גוליצין, בנו של מושל מוסקבה, ובשנת 1940 נולדה להם בתם מרינה וסיליבנה רומנובה. בשנת 1980 מונה וסילי לנשיא אגודת משפחת רומנוב לאחר מות אחיו דמיטרי אלכסנדרוביץ', נסיך רוסיה, וב-23 ביוני 1989 הוא מת בביתו בוודסייד, קליפורניה.

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| ניקולאי הראשון, קיסר רוסיה |   | שרלוטה, נסיכת פרוסיה |   | לאופולד, הדוכס הגדול של באדן |   | סופיה, נסיכת שוודיה |   | אלכסנדר השני, קיסר רוסיה |   | מריה, נסיכת הסן |   | כריסטיאן התשיעי, מלך דנמרק |   | לואיזה, נסיכת הסן-קאסל |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | מיכאיל ניקולאייביץ', הנסיך הגדול של רוסיה |   |   |   |   |   | צציליה, נסיכת באדן |   |   |   |   |   | אלכסנדר השלישי, קיסר רוסיה |   |   |   |   |   | דאגמאר, נסיכת דנמרק |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | אלכסנדר מיכאילוביץ', הנסיך הגדול של רוסיה |   |   |   |   |   |   |   |   |   |   |   |   |   | קסניה אלכסנדרובנה, הנסיכה הגדולה של רוסיה |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **וסילי אלכסנדרוביץ', נסיך רוסיה** |
|

קישורים חיצוניים
----------------

ויקישיתוף מדיה וקבצים בנושא **וסילי אלכסנדרוביץ', נסיך רוסיה** בוויקישיתוף
**תסמונת הנעילה** (נקראת גם **תסמונת נעול-בפנים**), או - Locked-in syndrome, היא תסמונת בה קיימת פגיעה באספקת הדם לאזור במוח הנקרא פונס (pons) המצוי בגזע המוח. תסמונת זו דומה לקומה ואף קרויה לעיתים גם פסאודו-קומה, היות שהחולים בה משותקים לחלוטין. אולם, בשונה מקומה, חולים אלו נמצאים בהכרה מלאה ויכולים להניע את עיניהם על פי פקודה. תסמונת זו קרויה גם "תסמונת מונטה-כריסטו" על שם התיאור המפורט בסיפור הרוזן ממונטה כריסטו, בה לוקה נאורטיה דה וילפור בתסמונת זו, כאשר הוא מוצג כמשותק בכל חלקי גופו ומתקשר עם הסביבה באמצעות עיניו בלבד. תיאורי מקרה מפורסמים של תסמונת זו מצביעים על החשיבות שבאפיון מצב זה לעומת מצב של קומה.

פרזנטציה קלינית
---------------

תסמונת הנעילה מאופיינת בקוואדריפלגיה (שיתוק של כל ארבעת הגפיים) וחוסר יכולת לדבר, אולם עם הכרה וקוגניציה שמורות. ניתן לתקשר באמצעות מצמוץ או תנועות עיניים בלבד, שלרוב אינן נפגעות בתסמונת זו.

סיבות
-----

בשונה ממצב ווגטטיבי, שבו החלקים הגבוהים של המוח פגועים, בתסמונת זו אין פגיעה בתפקודים גבוהים של המוח אלא רק באזורים נמוכים במוח ובגזע המוח. סיבות למצב זה יכולות להיות- 

* פגיעת ראש כתוצאה מטראומה

* מחלות במערכת הדם

* מינון יתר של תרופות מסוימות

* נזק לנוירונים עצביים, בעיקר הרס של עטיפת המיאלין, הנגרם על ידי מחלה (כגון מצב בו יש תיקון מהיר של היפונתרמיה המביא ל- central pontine myelonolysis.

* שבץ או דימום תוך מוחי, לרוב של העורק הבזילרי המספק את אזור ה- pons.

פתופיזיולוגיה
-------------

האזור האחראי על ההכרה בגזע המוח - תצורה רשתית, נמצא אנטומית מעל רמת האמצע של הפונס. פגיעה מתחת לרמה זו, כגון פגיעת ראש, גידול, אנצפליטיס, דימום או חסימה כאמור לעיל, תביא לפגיעה במסלולים נוירונליים יורדים ולגרום לשיתוק מוטורי מלא ואילמות, אולם עם הכרה שמורה. ה- EEG של חולים אלו הוא תקין, ויש לבקש מהם להרים את המבט למעלה, לפתוח את העיניים ולהזיזן כדי לאבחן את רמת ההכרה.

פרוגנוזה
--------

הפרוגנוזה משתנה בהתאם לפגיעה ולסיבה שהביאה לפגיעה עצמה. תמותה, כתוצאה מדלקת ריאות, מתרחשת בקירוב אצל כ- 70% מן החולים שהסיבה למצבם הייתה סיבה ווסקולרית (למשל, שבץ) ואצל 40% מן החולים שהסיבה למצבם לא הייתה ווסקולרית.

טיפול
-----

לא קיים טיפול סטנדרטי למצב זה, אולם קיימים ניסיונות לשפר את יכולת התקשור של החולה עם הסביבה באמצעים טכנולוגיים שונים המתרגמים את תנועות העיניים לתקשורת מובנת. לכך למשל, חוקרים ממכון וויצמן פיתחו מכשיר אשר פועל על ביצוע פעולות של רחרוח מהאף.

ייצוגים בתרבות
--------------

הסרט הפרפר ופעמון הצלילה סובב סביב אדם שלקה בתסמונת הנעילה ומתאר את חוויותיו לפני ואחרי שלקה בתסמונת. בנוסף, פרק 19 בעונה החמישית של סדרת הדרמה הרפואית האוס עוסק במטופל הסובל מהתסמונת, ומבוסס באופן רופף על דמותו של גיבור הסרט.

הערות שוליים
------------

1. ↑  New Invention at the Weizmann Institute Enables Severely Disabled People to Communicate and Steer a Wheelchair by Sniffing - Weizmann Wonder Wander - News, Features and Discoveries, Weizmann Wonder Wander - News, Features and Discoveries from the Weizmann Institute of Science, ‏2010-07-27 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb13174119v (data)
* NKC: ph994874

 |

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
רבי **יוסף ברוך הלוי אפשטיין מניישטאט** (ה'תקנ"ב - י' באדר ה'תרכ"ז), היה אדמו"ר חסידי. מכונה "דער גוטער איד" (היהודי הטוב).

תולדות חייו
-----------

נולד לרבי קלונימוס קלמן הלוי מקרקא מחבר הספר "מאור ושמש", מחשובי אדמו"רי פולין ולמילכה ראדל. בילדותו היה אצל החוזה מלובלין, רבו של אביו. כמו כן נסע לרבי מנחם מנדל מרימנוב, רבי נפתלי צבי מרופשיץ, רבי צבי הירש מרימנוב, רבי מאיר מפרמישלאן ורבי יחזקאל מקוזמיר. בבחרותו היה חסידם של רבי ישכר בער מראדושיץ, השרף ממוגלינצא ורבי אלעזר מקוז'ניץ, אך בעיקר היה חסידו של אביו. אחרי ההסתלקות של הצדיקים הנ"ל היה נוסע לרבי חיים מצאנז.

לאחר נישואיו החל לעסוק במסחר, אך בהמשך מונה לרבה של ניישטאט ("עיר חדש"), והחל לנהוג באדמו"רות. התפרסם בשל מנהגו להרבות באמירת תהילים, ונודע כבעל מופת ופועל ישועות. לאחר פטירת רבי ישכר בער מראדושיץ, פנו אליו חסידים רבים. הוא נהג לחלק קמיעות בהם מופיע שמו ושם אמו. בדרך כלל נהג לומר רק מדברי תורתו של אביו, והסתיר את כוחו בתורה. עם זאת זכה להערצתם של צדיקים שנודעו גם כגאונים בתורה מלבד צדקתם כמו רבי מנחם מנדל שניאורסון ה"צמח צדק" ורבי חיים מצאנז.

בנו רבי קלונימוס קלמן מילא את מקומו. חתניו היו רבי אליעזר הורוויץ נכדו של החוזה מלובלין ורבי משה אבא בער מליטוביסק. נכדו רבי חיים שמואל הורוויץ מחנטשין, היה מגדולי אדמו"רי פולין בתקופתו. בין צאצאיו, אדמו"רי חסידות אוז'רוב ורבי קלונימוס קלמיש שפירא מפיאסצנא.

קישורים חיצוניים
----------------

* אותר קבר 'היהודי הטוב' מניישטאט, באתר "אהלי צדיקים".
* דוד הלחמי, רבי יוסף ברוך הלוי אפשטיין מעיר חדש, **חכמי ישראל**, תל אביב תשי"ח, חלק א', עמ' ש"ה, באתר אוצר החכמה (צפייה מוגבלת למנויים)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007402306405171
* VIAF: 251363370
* WorldCat (עם VIAF): 251363370

 |
**אלסנדרס צאונייה** (בלטבית: **Aleksandrs Cauņa**; נולד ב-19 בינואר 1988) הוא כדורגלן עבר לטבי.

קריירת מועדונים
---------------

צאונייה נולד בעיר דאוגבפילס. למרות זאת שיחק בקבוצת הנוער של דינבורג, ועבר למחלקת הנוער של סקונטו ריגה ב-2002. בשנת 2006 עבר לאולימפס ריגה מליגת העל הלטבית על מנת לצבור דקות משחק. בקיץ 2006 חזר צאונייה לסקונטו ריגה. באותה עונה גם זכה בתואר השחקן הצעיר של השנה למרות ששיחק חצי שנה בלבד.

ב-2 בפברואר 2009 הוא הושאל לווטפורד האנגלית עד סוף עונת 2008-09, עם אופציה לחתימה. ב-3 במרץ הוא ערך את הופעת הבכורה שלו כאשר נכנס כמחליף בדקה ה-74 במקום ג'ון הארלי בהפסד 2-1 לפלימות' ארגייל. צאונייה הבקיע את שערו הראשון בווטפורד מול סאות'המפטון. בסוף העונה חזר צאונייה לסקונטו.

בינואר 2011 הושאל לצסק"א מוסקבה עד לסוף העונה. הוא ערך את הופעת הבכורה שלו ב-17 בפברואר בליגה האירופית נגד פאוק סלוניקי.

ב-27 ביוני 2011 צסק"א רכשה את כרטיס השחקן שלו ל-5 שנים.

קריירה בינלאומית
----------------

בשנת 2007 קיבל את זימון הבכורה שלו לנבחרת הבוגרת. ב-28 במרץ 2009 כבש את שערו הראשון בנבחרת בניצחון 0-4 על לוקסמבורג, וב-9 בספטמבר 2009 הבקיע את שער השוויון נגד שווייץ. נכון לדצמבר 2012, יש לצאונייה 10 שערים ב-35 משחקי נבחרת.

קישורים חיצוניים
----------------

ויקישיתוף מדיה וקבצים בנושא **אלסנדרס צאונייה** בוויקישיתוף
* אלסנדרס צאונייה, ברשת החברתית אקס (טוויטר)
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל המאמן, באתר Transfermarkt

|  |  |  |
| --- | --- | --- |
| **2009**:**קאספרס גורקש** | **הכדורגלן הלטבי של השנה** 2011, 2012 | **2013**:**אנדריס ואנינס** |
**פגיעות ברגשי דת ומסורת** הוא חלק בחוק העונשין האוסר על פגיעה ברגשות, עלבון, הפרעה לפולחן או ביזוי של מסורות-דתיות, ועל מתן הטבות לשם המרת דת.

קובץ החוקים על פגיעות ברגשי דת ומסורת מקובץ ב**סימן ז' של פרק ח'** של חוק העונשין, והוא מתמצת את הדין הפלילי בישראל בנוגע ליחסי דת ומדינה.

היסטוריה
--------

מקור החוק כנגד פגיעה ברגשות דת הוא בפרעות תרפ"ט, כיוון שהנציב העליון חשש כי היו לפרעות רקע דתי, והוא הזדרז להתקין את "פקודת הנאצה (גידוף דת)".

לאורך השנים, קרו מספר פרשיות בהן הייתה מחלוקת סביב הסעיפים הללו, כמו העתירות לבג"ץ כנגד מצעד הגאווה, מעצרו של הנהג שגרם למהומות באוקטובר 2008 בעכו ומעצרה של מפיצת כרוז החזיר טטיאנה סוסקין.

כמו כן, נשמעו קולות הקוראים לבטל את החוק בשל פגיעה בחופש הביטוי או להוסיף תוספות לחוק כדי להגן על אמונות דתיות שונות.

תמצית החוק
----------

החוק אוסר על הפרעה לקיום טקסים ופולחן דתי במטרה לבזותם, על הרס, נזק או חילול של מקום פולחן, או כל עצם מקודש לקהל אנשים, על כניסה ללא רשות למקום פולחן או קבורה, הפרעה לטקסי קבורה או התייחסות לגופת מת שלא כדין.

כמו כן, החוק אוסר פרסום שיש בו כדי לפגוע פגיעה גסה באמונתם או ברגשותיהם הדתיים של אחרים והשמעתם בציבורי של אמירות שמטרתם לפגוע פגיעה גסה באמונתו או ברגשותיו הדתיים של איש.

ולבסוף החוק אוסר לקבל או לתת כסף או טובות הנאה תמורת המרת דת או שכנוע של אחר להמיר את דתו.

קישורים חיצוניים
----------------

* חוק העונשין, באתר ויקיטקסט
* שחר גולדמן, ערן טמיר, מרדכי קרמניצר, רגשות דתיים, חופש הביטוי והמשפט הפלילי, המכון הישראלי לדמוקרטיה, 2003
* יעקב בן-שמש, חופש הביטוי ופגיעה ברגשות דתיים, אתר "חופש"

הערות שוליים
------------

1. ↑  שירות הידען, ‏האם מותר לצחוק על אלוהים?, באתר "הידען", 28 באוגוסט 2003
2. ↑  אמיר תיבון‏, השר אלי ישי עתר לבג"ץ נגד מצעד הגאווה, באתר וואלה!‏, 19 ביוני 2007
3. ↑  אפרת וייס, העתירה לבג"ץ נדחתה: מצעד הגאווה ייערך בי-ם, באתר ynet, 23 ביוני 2008
4. ↑  תלם יהב ואילנה קוריאל, מצעד הגאווה בב"ש בוטל והופך להפגנה לאחר שבג"ץ קיבל את עמדת המשטרה, באתר ynet, 14 ביולי 2016
5. ↑  קובי מנדל‏, המהומות בעכו: המשטרה ממשיכה במעצרים, באתר וואלה!‏, 17 באוקטובר 2008
6. ↑  ביהמ"ש הרשיע את טטיאנה סוסקין מפיצת כרוז החזיר בחברון, באתר גלובס
7. ↑  הצעת חוק העונשין (תיקון – פגיעה ברגשי דת), התשס"ט–2009 קובץ DOC
**ארגון הפעולה הקומוניסטית** (ערבית: **منظمة العمل الشيوعي في لبنان**) הוא מפלגה לבנונית מרקסיסטית-לניניסטית.

היסטוריה
--------

ארגון הפעולה הקומוניסטית נוסד בשנת 1970 כאיחוד בין שתי קבוצות שמאל רדיקליות, הארגון למען לבנון הסוציאליסטית ותנועת הלבנונים הסוציאליסטים, מושאן איברהים מונה להיות מנהיג המפלגה, ארגון הפעולה הקומוניסטית מתח ביקורת קשה על המפלגה הקומוניסטית הלבנונית ומזכ"לה ג'ורג' חאווי והאשימה אותה בנטיות "רפורמיסטיות", אולם האיבה ביניהם פחתה באמצע שנות השבעים והם ניהלו משא ומתן על איחוד שבסוף לא צלח.

במהלך מלחמת האזרחים השנייה, ארגון הפעולה הקומוניסטית השתייך למחנה הרדיקלי, איברהים היה מזכיר התנועה הלאומית הלבנונית, שהתפרקה אחרי תחילת מלחמת לבנון הראשונה וסילוקו של אש"ף מביירות. עם התחזקות האחיזה הסורית בלבנון ארגון הפעולה הקומוניסטית ירד למחתרת מכיוון שהוא סירב לאמץ את המדיניות האנטי-פלסטינית של סוריה ולקטוע את קשריו עם אש"ף. ארגון הפעולה הקומוניסטית קיים קשרים קרובים עם החזית הדמוקרטית לשחרור פלסטין כתוצאה מהאידאולוגיה הקרובה של שתי המפלגות.

במהלך הנוכחות הישראלית ברצועת הביטחון ארגון הפעולה הקומוניסטית קיים יחסים קרובים עם חזבאללה ותמך במאבקו לסילוק ישראל מדרום לבנון.

חברות
-----

ארגון הפעולה הקומוניסטית הוא אחת מהמפלגות הלבנוניות המעטות שהם רב-עדתיות, בין חבריו יש נוצרים, סונים ודרוזים, ובסיס כוחו נמצא באוכלוסייה השיעית. בשנות השמונים של המאה העשרים, למפלגה היו כ-2,000 חברים.

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 305146266
* WorldCat: viaf-305146266

 |
**ויליאם אקיו** (באנגלית: **William Akio**; נולד ב-23 ביולי 1998) הוא כדורגלן דרום סודאני-קנדי המשחק בעמדת החלוץ בקבלרי.

חיים אישיים
-----------

אקיו נולד בניירובי בירת קניה להורים פליטים ממלחמת האזרחים הסודאנית השנייה שכעבור זמן מה היגרו לקלגרי, קנדה. אקיו מנהל בנוסף ערוץ יוטיוב בו הוא מתעד את חוויות כשחקן כדורגל ומנויים בו כ-35 אלף משתמשים.

קריירת מועדונים
---------------

בשנת 2016 הצטרף לקבוצת הכדורגל של המכון הטכנולוגי של דרום אלברטה בה כבש 18 שערים ב-19 משחקי ליגה. כעבור שנתיים הצטרף לאוניברסיטת ריו גרנדה ואלי. בין לבין שיחק גם בקבוצת קלגרי פוטהילס מהליגה הרביעית של ארצות הברית במדיה כבש 13 שערים ב-29 משחקים, כאשר 11 מתוכם היו בעונת 2019.

ב-5 במאי 2021 אקיו חתם בוואלור מליגת העל הקנדית. ב-27 ביוני ערך את הופעת הבכורה שלו בקבוצה בניצחון 0-2 נגד פוגרה. 3 ימים לאחר מכן כבש את שערו הראשון בקבוצה בניצחון 0-3 נגד HFX וונדררס. לזכותו של אקיו 10 שערים בקבוצה והוא סגן מלך שעריה בכל הזמנים אחרי מוזס דייר.

ביולי 2022 חתם לשלוש שנים ברוס קאונטי מליגת העל הסקוטית. ב-23 ביולי ערך את הופעת הבכורה שלו בקבוצה במשחק נגד איסט פייף במסגרת גביע הליגה הסקוטית. במשחק זה, אקיו רשם שני בישולים תוך פחות משתי דקות. ב-3 בספטמבר אקיו ערך את הופעת הבכורה שלו בליגה במשחק נגד אברדין בה גם כבש שער שוויון בדקה ה-95.

ב-28 בינואר 2023 הושאל לריית' רוברס מהפוטבול ליג הסקוטית.

ב-14 ביולי 2023 אקיו חתם בקבלרי מליגת העל הקנדית.

קריירה בינלאומית
----------------

בשנת 2021 זומן לראשונה לסגל נבחרת דרום סודאן, אך דחה את ההצעה עקב החתימה בוואלור. ב-27 בינואר 2022 ערך את הופעת הבכורה שלו בנבחרת בהפסד 3-0 לאוזבקיסטן.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑   סרטונים בערוץ של ויליאם אקיו, באתר יוטיוב

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ויליאם אקיו"**.
**נקניקיית מורטו** (בצרפתית: **Saucisse de Morteau**; ידועה גם בשם **Belle de Morteau**) היא נקניקיה מעושנת מסורתית מהאזור ההיסטורי הצרפתי פראנש-קונטה ושמה נובע מהעיר מורטו במחוז דו. מעשנים אותה בארובות פירמידליות מסורתיות, הנקראות "tuyés". זוהי נקניקייה לא מבושלת בעלת טעם חזק וצפופה מאוד.

היא מיוצרת על הרמה ובהרי הרי היורה שבדו בגובה של יותר מ-660 מטרים. העיר מורטו נמצאת במרכז התעשייה החקלאית-הארטיזנלית הזו.

נקניקיית מורטו מיוצרת רק באמצעות בשר חזיר מאזור פראנש-קונטה, מכיוון שבאזור הררי זה מפטמים את החיות באופן מסורתי. בנוסף, כדי להיות מורשה להשתמש בתווית "Saucisse de Morteau", יש לעשן את הנקניקיות במשך 48 שעות לפחות עם נסורת מחטניים וערער בתוך ה־tuyés. עם זאת, הוא אינו מבושל, שכן הבעירה מלווה בזרם אוויר חזק.

נקניקיית מורטו מוגנת בתווית הסמכה כינוי מקור מוגן (PGI) של האיחוד האירופי, המבטיחה את איכותה, מקורה ושיטת ההכנה שלה כמומחיות צרפתית אזורית. מורטו אותנטי מגיע בדרך כלל עם תג מתכת כמו גם מקל עץ קטן עטוף סביב קצה הקישור.

קישורים חיצוניים
----------------

ויקישיתוף מדיה וקבצים בנושא **נקניקיית מורטו** בוויקישיתוף

הערות שוליים
------------

1. 1 2 3  "French Jura wine and cheese, French gastronomy in the Franche-Comte region". *www.franche-comte.org*. 2008-11-20. אורכב מ-המקור ב-2008-11-20. נבדק ב-2019-05-22.
2. ↑  "Mairie de Morteau - Savoir-faire et tradition". *www.morteau.org*. נבדק ב-2019-05-22.
3. ↑  "PGI request for "Saucisse de Morteau"" (PDF). *agriculture.gouv.fr*. 2007-09-26. אורכב מ-המקור (PDF) ב-2007-09-26. נבדק ב-2019-05-22.
**פאול לודוויג טרוסט** (בגרמנית: **Paul Ludwig Troost**; ‏17 באוגוסט 1878 – 21 במרץ 1934) היה אדריכל גרמני אשר פעל בסגנון האדריכלות הנאו-קלאסית.

חייו
----

טרוסט למד בבית הספר הגבוה לאדריכלות בדרמשטט בתחילת המאה העשרים, ועסק באדריכלות כבעל משרד עצמאי עד שנת 1930. במשך השנים לא נחשב לאדריכל מוביל, אך בשנה זו נערכה לו היכרות עם אדולף היטלר אשר התלהב מסגנונו הנאו קלאסי ו"אימץ" אותו כאדריכל האישי שלו ולמעשה לאדריכל הראשי של הרייך השלישי עד מותו, אז החליפו אלברט שפר. 

החל משנת 1933, עם עלייתו של היטלר לשלטון בגרמניה, היה טרוסט בעל השפעה רבה על התפתחות סגנון האדריכלות הנאצית. מיד עם תחילת תקופת שלטונו, מינה היטלר את טרוסט לעצב ולרהט עבורו את בניין לשכת הקנצלר בברלין. הקו העיצובי של טרוסט היה הסגנון הקובע גם לגבי שאר האדריכלים בתכנון מבני ציבור ומבני מגורים ברחבי גרמניה. 
המבנה המפורסם ביותר שתכנן בתקופה זו היה המשכן לאומנות במינכן, אשר נועד לשמש כאכסניה הראשית של האומנות הגרמנית הטהורה על פי ההשקפה הנאצית.

לאחר מותו בשנת 1934 המשיכה אלמנתו, פרופסור גרדי טרוסט להיות בעלת השפעה רבה על סגנון הבנייה והאדריכלות לאורך תקופת השלטון הנאצי בגרמניה, אולם בשלב זה כבר נטש היטלר את הסגנון הנקי והמאופק של טרוסט לטובת ראוותנות עצומת ממדים המגמדת את קנה המידה האנושי.

גלריה
-----

* המשכן לאומנות במינכן בשנות ה-30. המבנה המזוהה ביותר עם סגנונו של טרוסט הקיים עד היוםהמשכן לאומנות במינכן בשנות ה-30. המבנה המזוהה ביותר עם סגנונו של טרוסט הקיים עד היום
* בניין לשכת הפיהרר, כיכר המלכים במינכן. היום, בית הספר הגבוה למוזיקה ולאמנויות הבמהבניין לשכת הפיהרר, כיכר המלכים במינכן. היום, בית הספר הגבוה למוזיקה ולאמנויות הבמה

קישורים חיצוניים
----------------

ויקישיתוף מדיה וקבצים בנושא **פאול טרוסט** בוויקישיתוף
* פאול טרוסט, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007269022805171
* GND: 118913522
* ISNI: 0000 0001 1592 2858
* LCCN: n2005030663
* NKC: vut2010597610
* NTA: 087507269
* RKD: 309097
* SNAC: w6jm3d20
* SUDOC: 126623678
* ULAN: 500108264
* VIAF: 8165119
* WorldCat: lccn-n2005030663

 |
**אהרן ("ילו") שביט (ילובסקי)** (נולד ב-28 באפריל 1935) הוא קצין צה"ל בדימוס בדרגת תת-אלוף, שירת כטייס קרב, מפקד טייסת ומפקד כנף בחיל האוויר, כיהן כנספח אווירי בארצות הברית.

ביוגרפיה
--------

שביט נולד בבית החולים עין גדי בתל אביב וגדל בנס ציונה. הוא דור רביעי בארץ ישראל, בן משפחת ילובסקי ומשפחת בוקסר ממייסדי המושבה. אבי סבו היה אברהם ילובסקי, מקורבנות הטרור הראשונים בארץ ישראל, שנרצח על ידי ערבים ב-1888. למד בבית הספר התיכון החקלאי פרדס חנה.

שביט התגייס לצה"ל ב-1953 וסיים קורס טיס מס' 17 במאי 1955. לאחר הקורס נדרש לעברת את שמו. הוא שימש מדריך בבית הספר לטיסה וב-1956 השתתף בקורסי ההכשרה הראשונים על מטוסי המיסטר החדשים שסופקו לחיל האוויר.

במלחמת סיני לחם כטייס מיסטר בטייסת 101, במהלך המלחמה הפיל שני מטוסי ומפייר מצריים. לאחר המלחמה שירת כקצין מבצעים בטייסת העקרב, טייסת סופר מיסטר (סמב"ד), ב-1960 זכה למכתב הערכה ממפקד חיל האוויר עזר ויצמן, בזכות נחיתת אונס מוצלחת שביצע. שימש סגן מפקד טייסת 116, ב-1963 עבר להדריך בבית הספר לטיסה והיה ממקימי הצוות האווירובטי של חיל האוויר הישראלי.

ביוני 1966 מונה למפקד טייסת העקרב (טייסת 105). הוא פיקד עלייה במהלך מלחמת ששת הימים, במבצע מוקד הוביל מבני תקיפה של שדות התעופה אינשאס ואל-מנצורה במצרים ושדה התעופה סייקל בסוריה. בתקיפה בסוריה הפיל בקרב אוויר מטוס מיג 21. לאחר המלחמה המשיך לפקד על הטייסת עד אוגוסט 1968. לאחר מכן מונה למפקד טייסת תעופה וסגן מפקד בסיס רמת דוד. במלחמת ההתשה היה בהצבת חירום כטייס סקייהוק והשתתף ב-1969 בהפצצת סוללות תותחים ירדניות שירו על עמק בית שאן, וכטייס F-4 פנטום בטייסת 69. הוא השתתף בגיחות מבצעיות במצרים, בהן מבצע קשת אווירי (תקיפת נמל ראס בנאס במאי 1970 בתגובה לטיבוע ספינת הדיג אורית), התקיפה הארוכה ביותר של חיל האוויר עד מבצע רגל עץ.

באוגוסט 1971 מונה למפקד ההקמה של בסיס עציון בסיני, ופיקד על הבסיס עד יולי 1976. בפרוץ מלחמת יום הכיפורים שהה במשלחת חיל האוויר בארצות הברית, הוא שב לישראל ונטל פיקוד על הבסיס תחתיו פעלה טייסת 144. בתפקידו הבא שימש נספח אווירי בארצות הברית במשך שלוש שנים. ב-1979 מונה לראש משלחת משרד הביטחון לסינגפור.

לאחר שירותו הצבאי שימש סמנכ"ל מבצעים בחברת אלול טכנולוגיות מתחום הביטחון והתעופה.

חיים אישיים
-----------

שביט נשוי לחסיה ואב לשתי בנות ומתגורר ברמת השרון.

קישורים חיצוניים
----------------

* אהרן שביט, באתר "50 שנה למלחמת יום הכיפורים" של ארכיון צה"ל ומערכת הביטחון
* אהרון לפידות, "חיל האוויר הוא אגרוף אדיר", באתר ישראל היום, 12 באפריל 2012
* אביבה דקל, איפה הם היום, ערב ערב באילת, 13 בפברואר 2014
* גיא רימון, ‏"אחד, כל הכבוד!", **בטאון חיל האוויר** 164-165, יולי 1988, באתר הספרייה הדיגיטלית להיסטוריה ומורשת חיל האויר

הערות שוליים
------------

1. ↑  אבינועם מיסניקוב, ‏הפלת ארבעה מטוסי ומפייר מצריים, 31.10.1956, באתר "מרקיע שחקים", 21 באפריל 2021
2. ↑  מירב הלפרין, אהרון לפידות, **חליפת לחץ - דפים בספר הטיסות של חיל האוויר**, משרד הביטחון – ההוצאה לאור, 2000, הפרק "ללא חניית ביניים", עמ' 81–83
**נויה מנדל** (נולדה ב-9 באפריל 1969) היא סטנדאפיסטית, שחקנית, קומיקאית ובמאית ישראלית.

קורות חייה
----------

נולדה בשם נויה שוסטר במושב גנות למשפחה דתית. בגיל 10 עברה לרמת גן, ולמדה בתיכון הרא"ה. החלה להופיע בגיל 14, עם מערכון שלימד אותה אביה יואל שוסטר, איתו היא הופיעה על במות רבות, כולל תחרות כישרונות של עיריית רמת גן.

בסיום לימודיה התגייסה לצה"ל ושירתה בגרעין נח"ל למושב אלוני הבשן שברמת הגולן. במסגרת השירות, שימשה כקומונרית בסניף בני עקיבא בחיפה.

לאחר השרות הצבאי, למדה תואר ראשון בתיאטרון קהילתי במסגרת החוג לתיאטרון באוניברסיטת תל אביב.

### סטנדאפ

בלימודי תיאטרון בשנות ה-90, פגשה את נורית הדר (לימים הדר גלרון), והן הקימו את הצמד "נויה ונורית", הן העלו את המופע "בידור כהלכה", והיו הקומיקאיות הראשונות במגזר הדתי.

בשנת 1998 נויה החלה להופיע במועדון "דומינו גרוס" במרתון סטנדאפיסטים לצד אדיר מילר, עדי אשכנזי, אסי וגורי ועוד.

נויה יצאה במופעי סטנדאפ "החיים על פי נויה" "נויה בתופעה חיה" "נויה יוצאת מהכלים" "פרנויה".

ב-2014 יצאה בהצגת יחיד "אני בחופש תסתדרו לבד", בבימויו של גלעד אלפסי.

### בטלוויזיה

ב-2001 גילמה את רובי בן שלום, יועצת בית הספר בסדרה "שחר" בהפקת טדי הפקות. באותה שנה השתתפה בעם ישראל LIVE, בהפקת טדי הפקות. בנוסף הופיעה בתפקידי אורח ב"שמש", הפיג'מות, חברות, נבסו ועוד.

חיים אישיים
-----------

מנדל גרושה (הייתה נשואה 17 שנה למפיק אלי מנדל), ולה ארבעה ילדים. מתגוררת באלקנה.

קישורים חיצוניים
----------------

* הסטנדאפיסטית הסרוגה פרצה בבכי במהלך ראיון. צפו, באתר "סרוגים", 20 בפברואר 2024
* נויה מנדל, ברשת החברתית פייסבוק

* נויה מנדל, ברשת החברתית אינסטגרם
* סרטונים הערוץ של נויה מנדל באתר YouTube
* נויה מנדל, ברשת החברתית פייסבוק
* נויה מנדל, ביישום טיקטוק
* נויה מנדל, ברשת החברתית אינסטגרם

הערות שוליים
------------
ציון הקבר של טבח בוסטון
מצבת הזיכרון לנפגעי הטבח בפארק בוסטון קומון
**טבח בוסטון** (באנגלית: **Boston Massacre**) הוא הכינוי שניתן לאירועי יום שני, 5 במרץ 1770, שהיו לאחד מהאירועים שבישרו את מלחמת העצמאות של ארצות הברית. המתח בין המתיישבים לבין כוחות הצבא הבריטי בבוסטון הגיעו לשיא כאשר חיילים ירו לעבר מפגינים.

שוליה צעיר בשם אדוארד גריש ניגש לקצין בריטי בליל 5 במרץ ברחוב קינג כדי לקבל תשלום שהגיע למעבידו. כשהוויכוח עלה לטונים גבוהים, עזב שומר בריטי בשם טוראי וויט את משמרתו מחוץ לבית המכס והכה בנער באלה. גריש שנפגע חזר אחר כך עם קבוצה של נערים שהטילו לעבר וויט כדורי שלג, קרח ופסולת.

ההמולה הזעיקה את הקצין התורן, קפטן תומאס פרסטון, שבא לסייע לטוראי וויט יחד עם רב-טוראי ושמונה חיילים נוספים. מנגד, הלך וגדל קהל המפגינים והם המשיכו להטיל חפצים לעבר החיילים הבריטים. כשהתקרבו הניצים זה לזה, פתחו החיילים הבריטים באש. מהירי נהרגו חמישה אמריקאים, בהם קריספוס אטוקס (אנ'), אדם שחור שנחשב להרוג הראשון של המהפכה האמריקאית (אם כי עדויות מאוחרות יותר סותרות קביעה זו). שישה אנשים נוספים נפצעו מהירי.

האירוע תועד על ידי החרט פול רוויר שגר בסמוך. בתחריט ישנן מספר טעויות עובדתיות: האירוע לא היה מטווח כל כך קרוב, בתמונה אין שלג, קריספוס אטוקס מופיע בכלל כאדם לבן, והמפקד הבריטי עומד מאחורי חייליו. באופן אירוני משהו, בשלט המתנוסס על בית המכס כתוב "Butcher's Hall" - "אולם הקצב". כריסטיאן רמיק, שצבע את התחריט, הוסיף וטעה בכך שצבע אותו כאילו האירוע התרחש בשעות היום תחת שמים כחולים ובהירים (אם כי סהר מופיע בו).

המשפט שנערך לאחר ה"טבח" נערך בבית דין אזרחי עם חבר מושבעים מקרב המתיישבים, כשג'ון אדמס, בצעד לא פופולרי בקרב המתיישבים, שימש כפרקליטם של הנאשמים. שישה חיילים זוכו בידי חבר המושבעים, ושניים, אלו שהוכח שירו הישר לתוך ההמון, הורשעו בהריגה ונידונו לקיעקוע של האות "M" (מהמילה Murder) על פרק האצבע ולגירוש חזרה לבריטניה. הקצין, קפטן פרסטון, זוכה, שכן חבר המושבעים לא הצליח להכריע בשאלה האם הורה לחייליו לפתוח באש. החלטות חבר המושבעים משקפות את דעתם שהמפגינים התגרו בחיילים שהיו נתונים בסכנה, אך הזדרזו יתר על המידה להשתמש בנשקם. ארבעה אזרחים בריטים שהיו במקום והואשמו בהשתתפות בירי, זוכו עקב חוסר ראיות.

סמואל אדמס כינה את האירוע "טבח בוסטון" והשתמש בו למטרות תעמולה. הוא טען שהחשיבות לא נעוצה במספר ההרוגים, אלא במעורבותם של אמריקאים מן השורה באירוע מהפכני חשוב. לאחר לוויות חמשת ההרוגים, שהייתה האירוע הגדול ביותר בתולדות צפון אמריקה עד אז, התכנסו תושבי בוסטון בכנסייה הדרומית הישנה (*Old South Church*) ותבעו את סילוק החיילים הבריטים מהעיר.

המקום בו אירע הטבח הוא אחד מהאתרים במסלול התיירות שביל החירות. בנוסף הוקמה מצבת זיכרון לקרבנות בפארק בוסטון קומון.

קישורים חיצוניים
----------------

ויקישיתוף מדיה וקבצים בנושא **טבח בוסטון** בוויקישיתוף
* טבח בוסטון, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007283827605171
* LCCN: sh85015948

 |
**אלכסנדר** (36 לפנה"ס - 7 לפנה"ס) היה נסיך יהודי מבית הורדוס, ומצד אימו השתייך לשושלת החשמונאים.

ביוגרפיה
--------

אלכסנדר נולד בממלכת יהודה והיה בנו של המלך הורדוס ממרים החשמונאית, ונקרא כנראה על שם סבו אלכסנדר השני. בהיותו בערך בן שלוש עשרה הוא נשלח ביחד עם אחיו הצעיר אריסטובולוס להתחנך ברומא בביתו של הסנאטור גאיוס אסיניוס פוליו, כיורשי העצר הפוטנציאליים.

בסתיו של שנת 16/17 לפנה"ס חזר לארץ. עם חזרתו של אלכסנדר ליהודה יחד עם אחיו אריסטובולוס, החלו כמה גורמים בבית הורדוס, ובראשם דודתם שלומית (אחות הורדוס), להוציא את דיבתם רעה בפני המלך, ואף להאשים אותם במזימה להתנקש בו. הורדוס שהחל אט-אט להאמין בדברים, החליט למנות גם את בנו אנטיפטרוס כיורש עצר (בנוסף לאלכסנדר ואריסטובולוס), כדי לגרום להם להיות זהירים יותר בהתנהגותם, אך הם ראו בכך פגיעה קשה במעמדם. מהלך זה גם גרם לאנטיפטרוס לפעול כנגדם בעקיפין, כדי לשפר את מעמדו ולהפוך ליורש העצר היחיד. התנהגותם של אריסטובולוס ואלכסנדר וגינוים הפומבי לעונש המוות שגזר הורדוס על אמם, החמירה את מצבם וסיפקה לאויביהם תחמושת כנגדם. הורדוס האשים אותם בפני אוגוסטוס במזימה לרוצחו, אולם הקיסר הצליח להשכין שלום בין האב לבנים.

אלא שלמרות הפיוס, החשדנות ההדדית לא פגה. אלכסנדר ואחיו הואשמו שנית במזימה לרצוח את הורדוס. כאשר הבין אלכסנדר שאביו לא משנה את דעתו, החליט לחבר 4 מגילות ובהן הודה אמנם בקשירת קשר, אבל טען כי היו לו שותפים למזימה: פירורא ושלומית, אֶחָיו של הורדוס. בין האשמותיו החמורות, הוא אף טען כי דודתו שלומית "נכנסה בכוח לילה אחד לחדרו ואילצה אותו לשכב עמה". בסופו של דבר ניצלו אלכסנדר ואחיו, הודות לתושייתו של חמיו ארכלאוס (אנ'), מלך קפדוקיה.

לאחר זמן מה, חנפן בשם איריקלס שנשלח על ידי אנטיפטרוס, הצליח להסית את הורדוס כנגד הבנים. הורדוס קיבל רשות מאוגוסטוס להעמידם למשפט, שבו הם נמצאו אשמים ונגזר עליהם מוות. מסופר שבעקבות רצח הבנים, אמר אוגוסטוס, כי "מוטב להיות חזירו של הורדוס מלהיות בנו".

לאחר הוצאתו להורג, גלפירה, אלמנתו של אלכסנדר, וילדהם חזרו לקפדוקיה וילדיו איבדו כל קשר עם היהדות. בנו ונכדו כיהנו לזמן קצר כמלכי ארמניה. אחד מצאצאיו, אבידיוס קאסיוס (אנ'), מרד בשנת 175 בקיסר מרקוס אורליוס.

קישורים חיצוניים
----------------

ויקישיתוף מדיה וקבצים בנושא **אלכסנדר** בוויקישיתוף

הערות שוליים
------------

1. ↑  אריה כשר, אליעזר ויצטום, **הורדוס, מלך רודף ורדוף**, 2007, עמ' 98; עמ' 434 הערה 35; עמ' 499, הערה 12: על פי חישובי קוקינוס - 213, 208 .Kokkinos, N. **The Herodian Dynasty**, 1998, pp
2. ↑  יוסף בן מתתיהו, **קדמוניות היהודים**, ספר 15, פרק י, פסקה א, סעיף 343.
3. ↑  M. Stern, **Greek and Latin Authors on Jews and Judaism**, Vol. I, XXXVI. Asinius Pollio, pp. 213-214
4. ↑  יוסף בן מתתיהו, **מלחמת היהודים**, ספר א, פרק כה, פסקה א, סעיף 498.
5. ↑  מקרוביוס, **סאטורנליה**, ספר ב, פרק 4, סעיף 11.
ראש החטיבה להתיישבות גאל גרינוולד, ראש מועצת גוש עציון שלמה נאמן ושר החקלאות אורי אריאל (מימין לשמאל)
**גאל (חיים) גרינוולד** (בצרפתית: **Gael Grunewald**; נולד ב-18 בדצמבר 1964) הוא סגן יו"ר ההסתדרות הציונית העולמית ויו"ר החטיבה להתיישבות המחלקה. לשעבר יו"ר, סגן יושב-ראש קק"ל ומזכ"ל תנועת בני עקיבא העולמית.

חייו
----

גרינוולד נולד בשטרסבורג שבצרפת, למד בבית ספר יסודי יהודי בעיר, ובישיבה התיכונית ישיבת עץ חיים שבמונטרה, שווייץ. לאחר סיום לימודיו התיכוניים עלה לישראל ולמד בישיבת בית אל, ולאחר מכן שירת במשך שנה ביחידה קרבית בצה"ל, במסגרת מתנדבי חוץ לארץ.

בתום שירותו הצבאי שימש שליח וקומונר מטעם בני עקיבא העולמית בפריז, ולאחר מכן שב לארץ ולמד לתואר מהנדס מחשבים וכן לתואר בהוראת מדעים במכון לב. בהמשך ניהל את המכון להכשרת מדריכים של הסוכנות היהודית.

היה נציג הסוכנות היהודית באירופה במשך ארבע שנים והיה יועץ חינוכי לוועידת רבני אירופה.

בשנים 1998–2006 שימש כמזכ"ל תנועת בני עקיבא העולמית וכיו"ר מועצת תנועות הנוער העולמיות.

ב-2006 נבחר להנהלת ההסתדרות הציונית העולמית וכיהן כראש המחלקה להגשמה בארגון.

נבחר לחבר הנאמנים של הסוכנות היהודית ביוני 2011. קודם לכן כיהן בחבר הנאמנים בין השנים 2001-2010.

בינואר 2012 נבחר לשמש סגן יו"ר דירקטוריון הקק"ל, תפקיד בו שימש עד היבחרו ליו"ר החטיבה להתיישבות בהסתדרות הציונית העולמית באוקטובר 2015.

בנובמבר 2020 במסגרת ההסכם הקואליציוני של הקונגרס הציוני ה-38 מונה גאל לסגן יו"ר ההסתדרות הציונית העולמית וליו"ר המחלקה לחינוך בההסתדרות הציונית העולמית. 

בנוסף לתפקידיו הציבוריים הוא שימש בהתנדבות כיו"ר שותפות בית שמש-מטה יהודה-וושינגטון-דרום אפריקה וכחבר ויו"ר במספר עמותות נוספות. בין היתר היה ממייסדי מכון צורבא מרבנן, המכון הגבוה להנחלת ההלכה למעשה בראשות הרב בן ציון אלגאזי, המפעיל כמאתיים מרכזי לימוד שבועיים בישראל ובתפוצות. גרינוולד משמש כיו"ר המכון.

חיים אישיים
-----------

נשוי לשירה, המשמשת מנהלת אולפנה, ומתגורר בבית שמש. אב ל-7 ילדים וסב ל-3 נכדים.

קישורים חיצוניים
----------------

* יהודה יפרח, מקור ראשון, ראש החטיבה להתיישבות: "נשמור על יכולתינו הביצועית", באתר nrg‏, 18 באוקטובר 2016
* גאל גרינוולד נבחר ליו"ר החטיבה להתיישבות, באתר ערוץ 7, 20 באוקטובר 2015
* צביקה קליין, ‏הסכם קואליציוני במוסדות הלאומיים: קק"ל לימין, קרן היסוד לכחול לבן, בעיתון מקור ראשון, 22 באוקטובר 2020
* יוני קמפינסקי, גאל גרינוולד: לקדם את החינוך הציוני לנוער היהודי, באתר ערוץ 7, 28 באוקטובר 2020
* שילה פריד, עניין אישי עם גאל גרינוולד, מוסף "אתנחתא", **בשבע** 945, ט' בסיוון תשפ"א

מאמרים
------

* להיערך לגל עליה חדש. ערוץ 7, 30 ביולי 2020

| בני עקיבא |
| --- |
| מזכ"לי תנועת בני עקיבא בישראל | מתתיהו רוטנברג • יעקב דרורי • אברהם שטרן • ליפא אהרוני • ידידיה כהן • שלמה סמסון • אמנון שפירא • יוחנן בן-יעקב • יהושע (שייע) אלטמן • אברהם ליפשיץ • אלחנן גלט • יונה גודמן • מרדכי (מוטי) יוגב • איתן מור-יוסף • הרב בני נכטיילר • דני הירשברג • יאיר שחל • יגאל קליין |  |
| מזכ"לי תנועת בני עקיבא העולמית | יוסקה שפירא • אברהם דובדבני • יצחק שטיגליץ • גאל גרינוולד • זאב שוורץ • הרב נעם פרל • רועי אביקסיס • אוהד טל • צבי אלון |
| מושגים | תורה ועבודה • שבט יובל • של"פ • צוותי נחשון • גרעין נח"ל • פרויקט השחר • שבט איתנים |
| אישים מרכזיים | יחיאל אליאש • הרב משה צבי נריה • הרב חיים דרוקמן |
**ישיבה אוניברסיטה** היא ישיבה שמשלבת לימודים אקדמאיים יחד עם לימוד תורה. ישיבה כזאת מתעתדת להוציא תלמידים רבנים ובעלי תארים אקדמאים.

ישיבות כאלו אינן נפוצות כיום אצל המגזר החרדי, כיוון שהיחס של הציבור החרדי והדתי ללימודי אקדמיה נע בין התנגדות מוחלטת לבין היתר בדיעבד, ולכן לא כולם רואים במוסד זה כישיבה לכל דבר.

היסטוריה
--------

פרק זה לוקה בחסר. אנא תרמו לוויקיפדיה והשלימו אותו. 
כבר בתקופת ההשכלה נוצרו רעיונות להקמת מוסדות תורניים המשלבים גם לימודי מקצוע.

ישיבות כיום
-----------

הישיבה הראשונה שעמד תחת קטגוריה זאת היא ישיבה יוניברסיטי שהקימו רבנים בולטים מהמגזר החרדי-דתי כמו הרב יוסף דוב הלוי סולובייצ'יק, כיום הישיבה מפעילה רשת ישיבות אשר לה סניפים בירושלים ובלוס אנג'לס המפעילות בתחומן גם אוניברסיטה. עוד ישיבה בסגנון זה היא ישיבת סקוקי. כמו כן המרכז האקדמי לב מפעיל ישיבה תיכונית אשר גם משלבת לימודים אקדמאיים עם לימודי תורה.

ישיבה נוספת המיועדת עבור בחורים חרדים פועלת בסגנון הזה בישראל בשם "קמפוס עין חמד".

היחס לישיבות אלו
----------------

כאמור היחס של מנהיגי הציבור החרדי לאקדמיה הוא ברוב המקרים שלילי ואף אסורה, כיוון שהחשיפה ללימודים אלו עלולים להביא את התלמידים לכפירה או לאימוץ אורח חיים שאינו חרדי.

מנגד, ישנם רבנים אשר לא התנגדו לישיבות כאלו, ואף תמכו בצורה פאסיבית, דוגמה לכך הוא הרב משה פיינשטיין ועוד רבנים.

בציבור הדתי לאומי לעומת זאת היחס לאקדמיה הוא ברוב המקרים חיובי, ולכן ישנם הרבה מוסדות המשלבים תורה ואקדמיה ביחד, כמו אוניברסיטת בר-אילן.

הערות שוליים
------------

1. ↑  ראש הישיבה הליטאי: מעקרים ומחללים את השם 'ישיבה', באתר ערוץ 7, 14 ביולי 2023
2. ↑  ישיבה-יוניברסיטי בישראל: אקדמיה לצד תורה, באתר בחדרי חרדים, 15 באוקטובר 2013

ראו גם
------

* דת ומדע

| עולם הישיבות בארץ ישראל |
| --- |
| סוגי ישיבות | ישיבה • ישיבה קטנה • ישיבה גדולה • ישיבת קיבוץ • ישיבת הסדר • ישיבה קטנה לאומית • ישיבה תיכונית • ישיבה תיכונית חרדית • ישיבת שילוב • מכינה קדם-צבאית • ישיבה אוניברסיטה • ישיבה ציונית |  |
| תקופות בישיבה | זמן אלול • זמן חורף • זמן קיץ • בין הזמנים |
| בעלי תפקידים | ראש ישיבה • משגיח • ר"מ • משיב • משפיע • משגיח קטן |
| מושגים בחיי הישיבה | עילוי (לימוד) • ליל שישי • ליל תיפח • משמר • אלטער בחור • צ'ונטיה • שיעור כללי • סדר (ישיבה) • סדר מוסר • עיון ובקיאות • חברותא • תומכי תורה |
| שונות | גיוס בני ישיבות • ועד הישיבות |
| לקטגוריה • לפורטל |
**ולאריס שבאלה** (בלטבית: **Valērijs Šabala**; נולד ב־12 באוקטובר 1994) הוא כדורגלן לטבי המשחק בעמדת החלוץ בחויניצ'נקה חויניצה.

קריירת מועדונים
---------------

שבאלה התחיל את הקריירה שלו במחלקת הנוער של דאוגבה ריגה. ב-15 באוקטובר 2009 ערך את הופעת הבכורה שלו בקבוצה הבוגרת בהפסד 8-0 נגד ונטספילס. בתום עונת 2009 ירדה דאוגבה לליגה השנייה והוא חתם באולימפס JFK. ב-23 באפריל 2010 ובכך הפך לכדורגלן הצעיר ביותר שמבקיע במשחק בליגה אירופית כלשהי כאשר הוא רק בן 15 ו-193 ימים, שיא שנשבר אחרי 4 שנים.

בפברואר 2011 חתם בסקונטו ריגה. בעונת הבכורה שלו התקשה שבאלה לקבל דקות משחק וסיים את העונה עם 22 הופעות ו-2 משחקים, אבל למרות זאת הוא זכה תואר "השחקן הצעיר של השנה בלטביה" וגרר התעניינות מצד מועדונים מהליגות הבכירות באירופה. בינואר 2012 התאמן עם דינמו קייב אבל בסופו של שוחרר. ב-30 ביוני 2012 שבאלה הבקיע את השלושער הראשון בקריירה. את עונת 2012 סיים עם 11 שערים ובמקום ה-5 בטבלת כובשי השערים של הליגה. ב-18 ביולי 2012 הבקיע את שער הבכורה שלו במסגרת אירופית בניצחון 1-2 נגד סלובן ליברץ במסגרת מוקדמות הליגה האירופית.

ב-29 בינואר 2014 חתם ל-4.5 שנים בקלאב ברוז' הבלגית. לאחר החתימה נשאר בסקונטו כשחקן מושאל עד 1 ביולי 2014. ב-22 באוגוסט 2014 הושאל שוב הפעם לאנורתוסיס פמגוסטה הקפריסאית. בינואר 2015 הושאל לבאומיט ייאבלונס.

בינואר 2021, חתם בוויטורול קונסטנצה מליגת העל הרומנית, אך ב-30 במרץ חתם בבלחטוב מליגת העל הפולנית.

ב-18 ביולי 2021, שבאלה חתם בלייפאיה.

קריירה בינלאומית
----------------

שבאלה משחק כיום גם בנבחרת הצעירה של לטביה וגם בנבחרת הבוגרת. ב-24 במאי 2013 ערך את הופעת הבכורה שלו בנבחרת הבוגרת במשחק ידידות נגד קטאר. כעבור 4 ימים הבקיע את שערי הבכורה שלו בנבחרת בתיקו 3-3 נגד טורקיה.

תארים
-----

סקונטו ריגה
* הגביע הלטבי: 2011/2012
* הליגה הבלטית: 2010/2011

נבחרת לטביה
* הגביע הבלטי: 2014

אישיים
* השחקן הצעיר של העונה בליגת העל הלטבית: 2011, 2012
* חלוץ העונה בליגת העל הלטבית: 2013

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
העיר חארפ, בתחומיה ממוקמת מושבת העונשין מספר 3.
**מושבת העונשין מספר 3 במחוז האוטונומי ימאלו-ננץ** (ברוסית: **ФКУ ИК-3 УФСИН России по Ямало-Ненецкому автономному округу**, הידועה גם בכינוי "זאב הקוטב") היא מתקן כליאה של שירות בתי הסוהר הפדרלי ברוסיה בכפר ‎חארפּ‎ שבימאלו-ננץ.

בקרבת המתקן ישנו כלא נוסף שמוחזקים בו אסירים מסוכנים כולל מחבל צ'צ'ני שהיה מעורב במשבר בני הערובה בבסלאן. הכלא מכונה "עורב הקוטב" והוא מושבת תיקון מספר 18 של שירות בתי הסוהר הפדרלי בימאלו-ננץ.

מושבת העונשין מספר 3 בימאלו־ננץ היא אחד מבתי הכלא הצפוניים ביותר ברוסיה, שממוקם בחוג הארקטי בתנאי כפור מתמידים. בכלא מקום ל-1,085 אסירים. הכלא ידוע כמקום כליאתו ומותו של אלכסיי נבלני.

היסטוריה
--------

המושבה נוסדה ב-21 באוגוסט 1961 כמושבת תיקון על בסיס יחידת המחנה לשעבר של אתר הגולאג 501. בשנת 1964 נבנו מבני המגורים הראשונים לאסירים, יחידה רפואית, חדר דוודים, בית מרחץ, מכבסה ובניין מחסום מרכזי. בשנים 1966 עד 1970, הועבדו אסירי הכלא בעבודת פרך במחצבות עבור מסילות הברזל. בשנת 1966 נבנה מזנון ומבנים נוספים ובהם בניין מפקדה ותחנת כיבוי אש.

בשנת 1998, בהתאם לצו של בוריס ילצין, נשיא רוסיה דאז, החלה רפורמה במערכת הכליאה, והמתקן הועבר מאחריות משרד הפנים למשרד המשפטים.

ב-11 ביולי 2006 הפך המתקן לכלא בעל אבטחה מוגברת, וב-8 באוקטובר 2010 נשלחו לכאן אסירים מסוכנים.

בדצמבר 2023 הועבר לכאן אלכסיי נבלני, שסבל כאן קשות מהתעללות הסוהרים. בפברואר 2024 מצא כאן את מותו בנסיבות חשודות.

אסירים נודעים
-------------

* פלטון לבדב, איש עסקים ומקורבו של מיכאיל חודורקובסקי.
* אלכסיי נבלני, פעיל חברתי וחושף שחיתויות.

קישורים חיצוניים
----------------

* אתר האינטרנט הרשמי של מושבת העונשין מספר 3 בימאלו־ננץ
* גיא רייט, "כל האסירים אובחנו שם עם משהו": המציאות האכזרית ב"זאב הקוטב", מאקו
**דמיטרי אנטולביץ' באגה** (בבלארוסית: **Дзмітры Бага**; ברוסית: **Дмитрий Бага**; נולד ב-4 בינואר 1990 בבוריסוב) הוא כדורגלן בלארוסי המשחק בעמדת הקשר בלייפאיה.

ביוגרפיה
--------

באגה החל את קריירת המשחק במחלקת הנוער של באטה בוריסוב ובשנת 2008 עלה לקבוצה הבוגרת. בשנת 2011 נמנה עם סגל נבחרתו בטורניר אליפות אירופה עד גיל 21 שסיימה את הטורניר במקום השלישי, שיחק בכל חמשת המשחקים וכבש את שער הבכורה של הנבחרת בטורניר. את הופעת הבכורה בנבחרת ערך ב-15 באוקטובר 2013 במשחק ידידות מול נבחרת יפן בו ניצחה בלארוס 0–1.

במדי באטה בוריסוב זכה באגה באליפות בלארוס שמונה שנים ברציפות, בכל אחת מעונותיו בקבוצה הבוגרת, ובגביע הבלארוסי בשנים 2010 ו-2015 והופיע במדיה ארבע פעמים בשלב הבתים של ליגת האלופות.

בתחילת ינואר 2016, במהלך פגרת הליגה ולאחר שקבוצתו נשרה מהמפעלים האירופיים, חתם באגה בהפועל חיפה.

באגה הוא אחיו של כדורגלן העבר אלכסיי באגה.

קישורים חיצוניים
----------------

ויקישיתוף מדיה וקבצים בנושא **דמיטרי באגה** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
**אתה חושב שאתה חכם** היא סדרת משחקי מחשב הומוריסטיים בסגנון שעשועון טריוויה בעלת 4 כותרים אשר פותחו בין השנים 1998–2001 על ידי שתי חברות ישראליות: פקאן הפקות בע"מ ומשגב מערכות. המשחק מבוסס על סדרת המשחקים You Don't Know Jack.

המשחק הראשון שיצא בסדרה הוא **אתה חושב שאתה חכם** ובעקבות הצלחת המשחק יצאו אחריו משחקים נוספים באותו הסגנון כגון: **אתה חושב שאתה חכם - ילדים**, **אתה חושב שאתה חכם - ספורט** והמשחק האחרון בסדרה **אתה חושב שאתה חכם 2**. בכל המשחקים בסדרה הקריין הוא טל פרידמן חוץ מהמשחק המיועד לילדים, בו הקריין הוא משה פרסטר. המשחק היה מוכר כמעט בכל בית בישראל שכן הרבה חברות גדולות בארץ היו נוהגות לתת את המשחק לעובדים שלהם כשי לחג.

מהלך המשחק
----------

המשחק שונה ממשחקים 'מסורתיים' יותר בכך שההומור מתחיל כבר בשלב ההתקנה. בזמן התקנת המשחק יתחיל הקריין לדבר ולהגיב בהתאם לזמן שלוקח להתקנה להסתיים. בסוף ההתקנה יודיע הקריין על סיום ההכנות וניתן יהיה להתחיל לשחק.

עם פתיחת המשחק ניתן לבחור את כמות השחקנים (עד שלושה), שיתמודדו אחד מול השני על מנת לצבור כמה שיותר כסף. לאחר מכן יש להזין את שמו ואת מינו של כל מתמודד. במידה שהשחקן יאחר להזין את שמו יוקלד עבורו שם אקראי. אחר כך יהיה על המשתתפים לבחור בין 18 שאלות (משחק ארוך) עד 6 שאלות (משחק מהיר). בסוף הגדרת המשחק יגיע הסבר לפיו לכל מתמודד יוגדר מקש על המקלדת המהווה את הזמזם שלהם.

במהלך המשחק יבחר כל משתתף נושא בתורו, כשלכל נושא מוגדרת רמת קושי וסכום זכייה במקרה של תשובה נכונה (הסכומים בדרך כלל נעים בין 1,000 עד 3,000 שקלים/דולרים). לאחר שהנושא נבחר יקריא הקריין שאלה ולאחר מכן יינתנו לכל השחקנים כ-10 שניות "ללחוץ על הזמזם". לאחר לחיצה על הזמזם, רק השחקן שלחץ יוכל לענות ויהיה עליו לבחור בין ארבע תשובות לשאלה. במידה שהתשובה נכונה, הוא יזכה בסכום השאלה שהוגדר מראש, ובמידה שיטעה יפסיד כמות מסוימת של כסף ולא יוכל לענות יותר, ושאר המתמודדים יוכלו לענות במקומו. לאחר זכייה עוברים לבחירת הנושא של השחקן הבא. במידה שכולם טועים יעיר על כך הקריין ובחירת הנושא תעבור לשחקן הבא בתור.

### המלכודת

בנוסף לשאלות הרגילות יפתיע המשחק את המתמודדים עם שלב מיוחד בשם "המלכודת" - שאלה תופיע על המסך באופן קבוע, אך במקום להמתין ללחיצה על הזמזם ולבחירת התשובות יופיעו התשובות וייעלמו בזו אחר זו. על המתמודדים ללחוץ על הזמזם רק ברגע שהתשובה הנכונה מופיעה. קצב ההופעה וההיעלמות של השאלות יעלה ככל שהשלב יתקרב לסיומו.

אפיקומנים
---------

### שמות השחקנים

כאשר מקלידים שם שנחשב למילה בוטה או גסה, הקריין יגיב בהתאם. במשחק הוכנסו שמות נפוצים והקריין פונה אליו בשמם.

### תאריכים וזמנים מיוחדים

כשהמשחק מופעל הוא יכול לזהות את השעה והתאריך במחשב, מה שגורם להתנהגות שונה של המשחק מהרגיל. ההתנהגות הזאת באה לידי ביטוי במשפטים שהקריין אומר לפני שהמשחק מתחיל. ההתנהגות הזאת לא משפיעה על המשחק באופן ישיר, שכן זה רק אפיקומן.

* האחד באפריל - במידה והמשחק יזהה שהתאריך הוא 1 באפריל, המשחק ימתח את השחקן ויודיע שכל קובצי המשחק נמחקו.
* שעות הלילה - במידה והשחקן ישחק במשחק בין 12 בלילה ל-5 לפנות בוקר, הקריין יציין שעדיף להם לשחק טריוויה אם בכל מקרה אין לשחקנים משהו יותר טוב לעשות (אם הם לא מצליחים לישון).

קישורים חיצוניים
----------------

* אודי יוגב, פרידמן שואל, אתם עונים, באתר ynet, 12 ביולי 2001
* אתה חושב שאתה חכם, באתר מסע אל העבר
**עמית תומר** (נולדה ב-6 באפריל 1993) היא אשת תקשורת, עיתונאית, תסריטאית ומגישת רדיו ישראלית.

ביוגרפיה
--------

נולדה וגדלה בתל אביב לד"ר רון תומר, תעשיין והבעלים של חברת התרופות "אוניפרארם" , אשר כיהן כנשיא התאחדות התעשיינים בישראל, ולאסתי, רוקחת במקצועה, ולמדה בתיכון אליאנס תל אביב. 

תומר החלה את דרכה בתקשורת ב-2007, בגיל 14, ככתבת נוער בשבועון "מעריב לנוער". לאחר מכן, החלה לעבוד ככתבת חינוך במקומון "זמן תל אביב" מקבוצת מעריב. תומר שירתה בגלי צה"ל ככתבת לענייני בריאות, צרכנות ותקשורת, ולאחר מכן כעורכת ומגישה.

לאחר שהשתחררה מצה"ל ב-2014, החלה לעבוד ככתבת הבריאות של עיתון "מעריב סופהשבוע" וכן שימשה ככתבת מגזין. במקביל, המשיכה לשמש כמגישת פינות בגל"צ, בדסק התרבות. היא למדה משפטים באוניברסיטה העברית בירושלים, אך לא השלימה את התואר.

ב-2016 הצטרפה לתאגיד השידור הישראלי, ומיומו הראשון שימשה ככתבת הכלכלה. ערכה והגישה תחקירים במסגרת מדור "בשביל הכסף" במהדורה המרכזית של כאן 11, עד לעזיבתה ביוני 2021.

בדצמבר 2021 הצטרפה תומר לגלי צה"ל והתמנתה לראש תחום כלכלה וחברה, ומשמשת כפרשנית בשידורים השוטפים, ומגישה את הרצועה הכלכלית היומית כשלצידה שותף בהגשה לסירוגין, סמי פרץ.

היא בעלת טור קבוע בירחון "ליברל" בנושאי כלכלה ופוליטיקה. בוגרת מסלול התסריטאות בבית הספר לקולנוע וטלוויזיה "סם שפיגל" וסטודנטית לכלכלה וספרות באוניברסיטת תל אביב.

ביוני 2023 הודיעה כי תסיים את תפקידיה בגל"צ בסוף החודש, וזמן מה אחר כך הצטרפה לערוץ הטלוויזיה האינטרנטי "רלוונט".

עמית תומר נשואה לסתיו בלוגולובסקי, בנם של בעלי יקב ויתקין מתגוררים בתל אביב.

קישורים חיצוניים
----------------

* עמית תומר, ברשת החברתית אקס (טוויטר)

הערות שוליים
------------

1. ↑  יעקב ברדוגו קוצץ: מגישה חדשה בגלי צה"ל, באתר ערוץ 7, 15 בדצמבר 2021
2. ↑  אתר למנויים בלבד יפעת ראובן, עם תדירות רכבות כה נמוכה בשישי, ברור שאפשר למצוא זמן מסילה לרכבת פרטית, באתר TheMarker‏, 13 ביוני 2023
**דין הדם** (בלטינית: **Jus sanguinis**), הוא הדרך הקדומה ביותר לקביעת אזרחותו של פרט ולהגדרת מדינת לאום. דין הדם מגדיר את ההשתייכות ללאום או הזכות לקבלת אזרחות על פי האתניות של הפרט ובייחוד מוצאו האתני ושפתו. החלופה לדין הדם היא דין הקרקע.

המשפט הרומי היה מבוסס על דין הדם, עד שבמאה השלישית ניתנה אזרחות לכל האנשים החופשיים ברחבי האימפריה הרומית, ובכך נעשה מעבר לדין הקרקע (פרט לעבדים, נשים וילדים). בימי הביניים נסוג דין הקרקע ושב דין הדם, אך עם היווצרות המדינות המודרניות ובמיוחד לאחר המהפכה הצרפתית והמהפכה האמריקאית זכה דין הקרקע לפופולריות מחודשת ובמדינות רבות התקבל במקום דין הדם, אך לרוב לצידו.

בתקופה המודרנית טוהר הדם שימש אידאולוגיות בעלות מאפייניים גזעניים, כדוגמת גרמניה הנאצית ואיטליה הפאשיסטית, אולם גם מדינות כדוגמת ארצות הברית עשו שימוש בדין הדם כשקבעו מכסות הגירה אליהן לפי הרכב אוכלוסייה מסוים. לעומת הדוגלים בדין הדם, מדינות דוגמת צרפת הרפובליקנית עשו שימוש בלבדי בדין הקרקע והתעלמו לחלוטין מקיומן של קבוצות אתניות. כאמור, במרבית המדינות מקובל להשתמש בשתי הדרכים, עם דגשים תואמים לצרכים המיוחדים של המדינות השונות.

ראו גם
------

* דין הקרקע
* חוק השבות

קישורים חיצוניים
----------------

* "דין הדם ודין הקרקע" באתר של הוצאת ענבר
* אתר למנויים בלבד ניסים סופר, ישראל לא המציאה את עקרון השבות, באתר הארץ, 30 באוקטובר 2018